
Serviciul Proiecte cu Finanţare Internaţională
Nr. SC2011-23580/24.10.2011
REFERAT

privind aprobarea suplimentării numărului de personal din cadrul ambulatoriului Spitalului Clinic de Boli Infecţioase şi Pneumoftiziologie " Dr. Victor Babeş", Timişoara" prin înfiinţarea a 15 noi locuri de muncă, în vederea îndeplinirii indicatorilor tehnico-economici asumaţi în cadrul proiectului "Reabilitarea, modernizarea, dezvoltarea şi echiparea ambulatoriului Spitalului Clinic de Boli Infecţioase şi Pneumoftiziologie "Dr. Victor Babeş", Timişoara"

Programul Operaţional Regional 2007-2013, prin Axa prioritară 3, Domeniul major de intervenţie 3.1, sprijină implementarea strategiei naţionale în domeniul sănătăţii, pentru eficientizarea serviciilor de sănătate, prin reabilitarea şi dotarea infrastructurii spitaliceşti, precum şi prin reabilitarea şi echiparea ambulatoriilor.

Prin Hotărârea Consiliului Local al Municipiului Timişoara nr. 11/27.01.2009 s-a aprobat proiectul "Reabilitarea, modernizarea, dezvoltarea şi echiparea ambulatoriului Spitalului Clinic de Boli Infecţioase şi Pneumoftiziologie "Dr. Victor Babeş", Timişoara" şi  cheltuielile aferente acestuia, Documentaţia de avizare a lucrărilor de intervenţii şi Analiza cost-beneficiu în vederea realizării acestui obiectiv de investiţii, modificată ulterior prin HCL nr. 23/26.01.2010 şi prin HCL nr. 305/29.07.2010. 

Spitalul „Dr.Victor Babeş” Timişoara este un Spital Clinic de Boli Infecţioase şi Pneumoftiziologie, cu profil unic în Regiunea de Vest. Prin specificul activităţii sale, spitalul are adresabilitate regională, deservind populaţia judeţului Timiş şi a judeţelor limitrofe din vestul ţării. Ambulatoriul actual al spitalului este prea mic, dotat nesatisfăcător, motiv pentru care prin implementarea proiectului, acesta s-a reabilitat şi modernizat, iar actul medical se va putea desfăşura în condiţii de calitate.

Prin cererea de finanţare, Municipiul Timişoara în calitate de beneficiar şi-a asumat obligativitatea îndeplinirii tuturor indicatorilor tehnico-economici prevăzuţi acolo, astfel încât până la finalizarea proiectului toţi aceştia trebuind să fie îndepliniţi corespunzător. Astfel, unul dintre indicatori este acela de a înfiinţa 15 noi locuri de muncă în cadrul ambulatoriului de specialitate al Spitalului Clinic de Boli Infectioase si Pneumoftiziologie Dr. Victor Babes Timisoara, după cum urmează: 1 medic specialist, 4 medici primari, 7 asistenţi medicali, 3 personal auxiliar.             

Pe suprafaţa ambulatoriului de specialitate, au fost dezvoltate 5 cabinete medicale nou înfiinţate din care 4 la pneumologie şi un cabinet la boli infecţioase, restul încăperilor existente fiind doar reabilitate şi modernizate, medicii existenţi în spital neputând prelua şi activitatea curentă din cadrul ambulatoriului în condiţii optime.
Anterior reabilitării ambulatoriului, în aceste cabinete, activitatea medicală s-a desfăşurat de către medicii din cadrul secţiilor clinice din spital. In ambulatoriul de boli infecţioase activitatea medicala s-a desfăşurat de către personalul mediu sanitar angajat al spitalului pe cabinete (3 asistente) iar la pneumologie era dirijat personal mediu sanitar din cadrul secţiilor clinice ale spitalului, această suprapunere de personal având evident repercusiuni asupra calităţii actului medical. Întrucât prin proiect s-a extins ambulatoriul atât ca suprafaţă cât şi ca activitate şi s-au achiziţionat echipamente medicale performante, s-a estimat o creştere semnificativă a numărului pacienţilor acestui ambulatoriu, fiind imperios necesară înfiinţarea unui număr de 15 noi posturi, pentru desfăşurarea corespunzătoare a actului medical din ambulatoriu. În vederea satisfacerii nevoilor acestora, dar şi pentru creşterea calităţii actului medical, în proiect s-au prevăzut angajarea de personal medical şi auxiliar suplimentar, nerespectarea indicatorilor putând duce la penalităţi.
Având în vedere cele menţionate mai sus, 






     Propunem următoarele:

1. aprobarea suplimentării numărului de personal din cadrul ambulatoriului Spitalului Clinic de Boli Infecţioase şi Pneumoftiziologie " Dr. Victor Babeş", Timişoara" prin înfiinţarea a 15 noi locuri de muncă, în vederea îndeplinirii indicatorilor tehnico-economici asumaţi în cadrul proiectului "Reabilitarea, modernizarea, dezvoltarea şi echiparea ambulatoriului Spitalului Clinic de Boli Infecţioase şi Pneumoftiziologie "Dr. Victor Babeş", Timişoara", după cum urmează: 1 medic specialist, 4 medici primari, 7 asistenţi medicali, 3 personal auxiliar.             

